Gedagte vir die dag: In die hemelFoto: pixabay.com Die dood sal daar nie meer wees nie. Ook leed, smart en pyn sal daar nie meer wees nie. Die dinge van vroeër het verbygegaan. (Openbaring 21:4) Wanneer Johannes ’n openbaring van God se nuwe wêreld ontvang, ontdek hy dat alles daar anders sal wees as die wêreld wat ons ken. Niemand sal meer doodgaan nie. Swaarkry, seerkry en pyn sal iets van die verlede wees. Saam met God sal al sy kinders vir altyd gelukkig wees. In swaarkrytye kan jy uitsien na die ewige heerlikheid wat God vir jou belowe. In die hemel by Hom sal daar ’n einde wees aan alle leed, smart en pyn. Die graf is nie ’n doodloopstraat nie. Dit is ’n deurgang. Dit gaan toe op die skemer. Dit maak oop op die dagbreek. ~ Victor Hugo